המחאות ברוסיה נגד הפלישה לאוקראינה (2022)

ההפגנות ברוסיה נגד הפלישה לאוקראינה מתייחסות לסדרה של מחאות והפגנות על רקע המשבר האוקראיני-רוסי (2021–2022). ההפגנות ברוסיה החלו ב-24 בפברואר 2022 לאחר הפלישה הרוסית לאוקראינה, במקביל להפגנות רבות שהתקיימו ברחבי העולם, והתפשטו כמעט לכל ערי המדינה.<ref></ref> 13,000 מפגינים נעצרו במהלך ההפגנות על ידי הרשויות הרוסיות<ref></ref><ref></ref><ref></ref><ref></ref> מ-24 בפברואר עד ל-4 במרץ.<ref></ref><ref></ref><ref></ref><ref></ref> ב-27 בפברואר, 4,000 מדענים ועיתונאי מדע, 6,200 רופאים, 5,000 אדריכלים ו-6,700 אמנים ברוסיה עתרו כנגד הפלישה.<ref></ref> נכון ל-30 בנובמבר, המיזם OVD-Info, דיווחו על מעלך 19,442 עצורים.<ref></ref><ref></ref>

== הפגנות ==

בצהריים שלאחר הפלישה, ועדת החקירות של רוסיה הזהירה כי מי שיפגין ב-"במצב הפוליטי המתוח הנוכחי", יתמודד עם השלכות משפטיות.<ref></ref><ref></ref> פעילת האופוזיציה הרוסית מרינה ליטבינוביץ', קראה ברשת החברתית אינסטגרם לצאת להפגין ברחובות בערב 24 בפברואר<ref></ref> אך עוכבה על ידי המשטרה כשעזבה את ביתה.<ref></ref> באותו הערב, אלפים יצאו לרחובות בערים במדינה כדי להפגין כנגד הפלישה. 2,000 הפגינו במוסקבה בכיכר פושקינסקאיה, 1000 הפגינו בסנקט פטרבורג,<ref></ref><ref></ref> כמה מאות הפגינו ביקטרינבורג,<ref></ref> והיו גם הפגנות בצ'ליאבינסק, בניז'ני נובגורוד, בנובוסיבירסק ובפרם.<ref></ref> בסוף היום הראשון, נעצרו כ-1,820 מפגינים ב-52 ערים, 1,002 מהם נעצרו בהפגנות במוסקבה.<ref></ref> משרד הפנים של רוסיה טען כי המעצרים בוצעו בהתאם ל-"הנחיות למניעת התפשטות וירוס הקורונה במקומות ציבוריים".<ref></ref>

יום למחרת, ב-25 בפברואר, הפגנות נוספות התרחשו במוסקבה, בסנט פטרסבורג ובערים אחרות. בסנט פטרסבורג התאספו כמה מאות אנשים במרכז העיר וקראו 'לא למלחמה!'. באותו יום, OVD-Info דיווחו על 437 עצורים ב-26 ערים רוסיות, ביניהם 226 במוסקבה ו-130 בסנט פטרסבורג.<ref></ref>

ב-26 בפברואר, מפגינים רבים החליטו להתפצל לקבוצות קטנות ולהפגין בשלל מקומות ברוסיה על מנת שמשטרת הפדרציה הרוסית לא תוכל לעצור אותם באופן המוני.<ref name=":0"></ref> המפגינים קראו בשלל מקומות ברוסיה 'לא למלחמה!'.<ref></ref> במהלך היום נעצרו לפחות 469 בני אדם ב-34 ערים, כמחצית מהם במוסקבה, מה שהביא את מספר המעצרים הכולל ליותר מ-3,000.<ref name=":0" />

ההפגנות נמשכו ב-27 בפברואר.<ref></ref> ההפגנות התרחשו במקביל לשנה השביעית לרצח הפוליטיקאי מהאופוזיציה הרוסית, בוריס נמצוב. מפגינים נעצרו בסמוך לאנדרטה מאולתרת של נמצוב מחוץ לקרמלין.<ref name=":1"></ref> כ-1,000 איש התאספו לעצרת ספונטנית כנגד המלחמה בסנט פטרסבורג.<ref></ref> על פי OVD-Info, עד 27 בפברואר, המשטרה עצרה לפחות 900 מפגינים ב-44 ערים שונות, מה שהזניק את מספר העצורים הכולל מאז תחילת המלחמה ל-4,000.<ref name=":1" /> עד סוף היום, מספר העצורים גדל לכ-2,710 (לפחות 5,844 עצורים בסך הכל מאז תחילת המלחמה), שמהם, 1,269 נעצרו במוסקבה ו-1,034 בסנט פטרסבורג.<ref></ref> CPRF (המפלגה הקומוניסטית של הפדרציה הרוסית),<ref></ref><ref></ref> מפלגת החופש העממי,<ref></ref> ויאבלוקו, התבטאו כנגד הפלישה.<ref></ref><ref></ref> באותו יום, טנדר שעליו היה רשום "אנשים, תתעוררו!", "זו מלחמה", "פוטין הוא חלאה!" התרסק ועלה באש בכיכר פושקינסקאיה.<ref></ref><ref></ref>

ב-6 במרץ התקיימו הפגנות ב-60 ערים לפחות, כולל ולדיווסטוק, אירקוטסק וחברוסק. OVD-Info דיווח על למעלה מ-5,000 מעצרים במהלך היום. משרד הפנים הרוסי דיווח על למעלה מ-3,500 מעצרים.

הפגנות רבות במיוחד נערכו ביום האישה הבינלאומי, וכמה מקרים שתועדו והפכו לויראליים בהם נראית משטרת רוסיה עוצרת מפגינים על כך שהם פשוט החזיקו שלט ריק.<ref></ref>

עד סוף מרץ דווח כי מחאות המוניות שככו ברובן עקב הדיכוי מצד הרשויות ברוסיה.<ref></ref> כמה פעולות קטנות יותר של אופוזיציה נגד המלחמה נמשכו.<ref></ref><ref></ref>

== פעולות תגובה של ממשלת רוסיה ==
במקביל למעצרים הרבים שביצעה המשטרה, ב־24 בפברואר הוציאה ממשלת רוסיה צו (שנכנס לתוקף ב־3 במרץ) לפיו כל כלי התקשורת מחויבים לשדר רק מידע הנחשב על ידי השלטון ל"מהימן", כאשר העונש על ההפרה נע בין 3 ל־15 שנות מאסר. הצו הוביל לסגירתם של כלי תקשורת וגרם לעזיבתם של אנשי התקשורת את המדינה, והקטין את האפשרות להשמיע בתקשורת המיינסטרים ביקורת על המלחמה. אף על פי כן, מספר אנשי תקשורת התבטאו נגד המלחמה ונגד עמדת השלטון, כאשר בחלק מהמקרים עשו זאת לאחר שיצאו מגבולות רוסיה.

== התבטאויות פומביות נגד המלחמה ==
חרף המאמצים של ממשלת רוסיה לעצור מפגינים היוצאים נגד עמדת הממשלה, ולמנוע גישה של אזרחים רוסיים למידע היוצא נגד עמדת הממשלה, ישנם אישים רוסיים שהתבטאו באופן פומבי נגד המלחמה.

אלכסיי נבלני, מנהיג האופוזיציה שנכלא בינואר 2021, כינה את פוטין "צאר מטורף בעליל" והפציר ברוסים להמשיך במחאות הרחוב היומיות.<ref></ref>

מיכאיל גורבצ'וב, מנהיגה האחרון של ברית המועצות, הצהיר כי "יש לעשות הכל כדי לעצור את האיום במלחמה גרעינית".<ref></ref>

לאחר תחילת הפלישה ב-24 בפברואר, כמה מפורסמים רוסים, כולל כוכב הפופ ולרי מילדזה, מנחה הטלוויזיה איוואן אורגנט ומגישת הטלוויזיה והפוליטיקאית קסניה סובצ'ק, מתחו ביקורת על המלחמה באופן חד משמעי ברשתות החברתיות.<ref></ref> כך גם עשו כוכבת הפופ סבטלנה לובודה והשחמטאי יאן נפומניאשצ'י.<ref></ref>

הטאניסאי המדורג ראשון בעולם דנייל מדבדב והמדורג השביעי בעולם אנדריי רובליוב דיברו שניהם בעד שלום ביום הפלישה.<ref></ref>

הפסנתרן והמלחין יבגני קיסין תיאר את פלישת רוסיה כפשע שלא ניתן להצדיקו. זמר הפופ סרגיי לזרב, נציג רוסיה באירוויזיון 2016 ו-2019, קרא גם הוא להפסיק את המלחמה.<ref></ref>

ב-25 בפברואר, כוכב ההוקי קרח אלכסנדר אובצ'קין, תומך נלהב של פוטין, הצהיר הצהרה לא ברורה נגד המלחמה מבלי להזכיר את אוקראינה או רוסיה.<ref></ref> ב-26 בפברואר הודיע שחקן הכדורסל הגיאורגי טורניקה שנגליה שהוא מסיים בטרם עת את חוזהו עם צסק"א מוסקבה "במחאה נגד פלישת רוסיה לאוקראינה".<ref></ref>

ליזה פסקובה, בתו של דובר הקרמלין דמיטרי פסקוב, שיתפה תמונה באינסטגרם עם הכיתוב "לא למלחמה". המיליארדר העשיר ביותר ברוסיה, מיכאיל פרידמן, קרא ל"שפיכות הדמים להסתיים". אוליגרך אחר, אולג דריפסקה, קרא להתחיל בשיחות שלום "כמה שיותר מהר". מיליארדר רוסי והבעלים של REN TV, אלכסיי מורדשוב התבטא הן נגד הלחימה והן נגד הנפילה הכלכלית שנבעה ממנה.<ref></ref>

מיכאיל שישקין, זוכה פרס בוקר הרוסי לשנת 2000, כתב כי "פוטין מבצע פשעים מפלצתיים בשם עמי, ארצי, ובשמִי" ואמר כי "ברוסיה של פוטין אי אפשר לנשום. הצחנה משמיים. המגף של השוטר חזק מדי".<ref></ref>

השחקן דנילה קוזלובסקי פרסם כמה פוסטים באינסטגרם בגנות המלחמה, ושיתף תמונה של פליט בוכה. בפוסט שהעלה ב-27 בפברואר, הודה קוזלובסקי והתנצל על אדישותו לסיפוח קרים על ידי הפדרציה הרוסית ב-2014.

==קישורים חיצוניים==

== הערות שוליים ==

קטגוריה:הפגנות ברוסיה
קטגוריה:הפלישה הרוסית לאוקראינה
קטגוריה:2022 ברוסיה
קטגוריה:מחאה ברוסיה
קטגוריה:מחאות מתמשכות